РЕПУБЛИКА СРБИЈА

НАРОДНА СКУПШТИНА

Одбор за људска и мањинска права и

равноправност полова

09 Број: 06-2/198-12

11. децембар 2012. године

Б е о г р а д

**З А П И С Н И К**

**СА ЧЕТВРТЕ СЕДНИЦЕ ОДБОРА ЗА ЉУДСКА И МАЊИНСКА ПРАВА И РАВНОПРАВНОСТ ПОЛОВА**

**ОДРЖАНЕ 12. ОКТОБРА 2012. ГОДИНЕ**

 Седница је почела у 10 часова.

 Седница је одржана у форми округлог стола, уз подршку Програма Уједињених нација за развој (УНДП).

Седницом је председавао председник Одбора Мехо Омеровић.

 Седници су присуствовали: Јелена Будимировић, Срђан Шајн, Стефан Занков, Миле Спировски, Теодора Влаховић, Тамара Трипић, Петар Кунтић, Милетић Михајловић, Бојана Божанић, Снежана Стојановић Плавшић, Вера Пауновић, Злата Ђерић, Елвира Ковач и Олена Папуга, чланови Одбора, као и Милица Војић Марковић, заменик члана Одбора.

Седници није присуствовала члан Одбора: Наташа Мићић.

Седници је присуствовао и народни посланик Јожеф Шандор.

Седници су присуствовали и: Вилиам Инфанте, Абусра Адел, Сергеј Анагности, Бојана Балон, Слободан Бошковић, Данијела Ђурић, Данијела Ђуровић, Аида Хаџић-Хуем, Немања Јовановић, Ива Савић, Васко Поповски, Ивана Радосављевић, Иван Зверзхановски, Јелена Манић Петрониколос, Самир Мемедов - УНДП; Наталија Мићуновић - Управа за родну равноправност; Зорана Антонијевић - ОЕБС; Ђанлука Ванини, Гордана Арацкић Николић - Делегација ЕУ; Иван Барас, Лука Чаушић, Бранко Јовановић, Бојан Костић, Александар Лазаревић, Наташа Ненадић Ракетић, Горан Николић, Снежана Нововић - Министарство унутрашњих послова; Маја Бјелош - БЦБП; Ирена Церовић, Ненад Босиљчић - БФПЕ; Јелена Цериман, Бојана Цикара, Давид Радаковић, Владимир Димитријевић - Републички хидрометеоролошки завод; Зоран Чворовић - Факултет безбедности; Бранко Драгичевић - Сеизмолошки завод; Оана Фиранеску - Амбасада Румуније; Панагиотис Гианакоулиас - Амбасада Грчке; Биљана Јовановић Илић - Министарство природних ресурса, рударства и просторног планирања; Драган Кнежевић - Управа за родну равноправност; Ђула Лосонц - Црвени крст; Ивана Љубојевић- ДППИ; Наташа Милојевић - ФоСДИ; Светлана Нешовић - Амбасада Шведске; Пантић Аксентијевић Снежана - Министарство здравља; Драган Петковић - Војска Србије; Драган Петровић; Милан Попадић, Иван Зарев, Златко Стефановић, Бобан Стевановић, Љиљана Рикановић - МУП Сектор за ванредне ситуације; Гордана Предић - Министарство културе и информисања; Мирјана Радић - Министарство спољних послова; Зорица Скакун – UN Women; Биљана Стојковић - Министарство одбране; Мартин Студерт; Зана Ступар - Србијашуме; Етсуко Тсунозаки - Амбасада Јапана; Олга Дрецун - Министарство културе.

Председник Одбора је констатовао да су испуњени услови за рад и одлучивање, те је предложио следећи

Д н е в н и р е д:

1. Oбележавање Међународног дана смањења ризика од катастрофа у Србији - „Жене и девојчице: (не) видљива снага у јачању отпорности“.

Чланови Одбора су једногласно усвојили предложени Дневни ред.

**Мехо Омеровић** је поздравио све присутне, посебно истакавши да је седница организована уз подршку УНДП/СЕЕСАЦ и Министарства унутрашњих послова Републике Србије - Сектор за ванредне ситуације, са којима Одбор има успешну сарадњу.

Нагласио је да су Уједињенe нације прогласиле 13. октобар за Међународни дан смањења ризика од катастрофа са циљем да се подигне свест и да се подстакну владе и појединци у земљама широм светаIt also encourages people and governments to participate in building more resilient communities and nations. да узму учешће у изградњи заједница и народа који ће се свесно бавити превенцијом и бити отпорнији на последице природних катастрофа. Истакао је да овогодишња тема „Жене и девојчице: (не) видљива снага у јачању отпорности"има за циљ да укаже на улогу коју жене и девојчице играју у смањењу ризика од катастрофа. While they are often marginalised and unrecognised, women and girls are powerful agents of change who have unique knowledge and skills that are crucial when addressing or managing disaster risks. Иако су често маргинализоване и непризнате, жене су снажан носилац промена. Оне имају знање и вештине које могу бити од изузетног значаја када се говори о управљању ризицима од катастрофа.

Подсетио је да је 2005. године у Кобеу (Хјого) у Јапану одржана конференција о смањивању катастрофа која је усвoјила Оквир за акцију 2005-2015: Изградња отпорности нација и заједница на катастрофе, познат као „Акциони оквир из Хјогоа“. Њиме је дат оквир за развој културе превенције, али и систематског приступа проучавању ризика и подложности катастрофама.

Подсетио је да је Народна скупштина донела Закон о ванредним ситуацијма и усвојила Националну стратегију заштите и спасавања у ванредним ситуацијама. Међутим, указао је да у ове документе углавном, на жалост, нису уграђене родне политике, као и да жене нису у довољној мери укључене у институције које се баве овим питањима, а чињеница је да последице природних катастрофа у највећој мери погађају жене и девојчице.

Рекао је да се Србија налази у процесу политичких, економских и социјалних реформи, укључујући и реформу сектора безбедности. Веома је важно обезбедити да жене својим учешћем кроз све нивое демократских институција буду укључене у процесе реформи, као и да у већој мери буду укључене у процесе доношења одлука које имају утицај на сектор безбедности, посебно у оквиру Сектора за ванредне ситуације МУП-а.

**Вилијем Инфанте, с**тални координатор Уједињених нација у Србији и стални представник УНДП-a је указао да је смањење ризика од катастрофа фундаментални предуслов за дорживи развој и безбедност. Подсетио је на чињеницу да су жртве природних катастрофа већином жене и девојчице и да стога морамо појачати њихову способност да одговоре на ризике. У вези с тим изнео је податке који указују да су жене у много већој мери биле жртве великих природних катастрофа као што је цунами у Јапану. Поставио је питање зашто је то тако, а као могућ одговор наводи то што су жене у моментима када су се природне катастрофе дешавале у много већој мери биле код куће са децом или су обављале неке послове у близини куће, док су мушкарци били на послу. Из тога би се могло закључити да су места на којима људи живе више угрожена у случају катастрофа од места на којима раде. Међутим, указао је да у вези с тим не постоји јасна анализа, иако је она неопоходна како би се променила ова реалност. Због тога је било потребно припремити студију чији ће прелиминарни резултати и препоруке данас бити представљени. Ова студија се заснива на међународним стандардима и искуствима, као и мишљењима стручњака из ове области и треба да помогне владиним и невладиним институцијама у Србији у формулисању политика смањења ризика од катастрофа.

Указао је на досадашњу веома успешну сарадњу са Министарством унутрашњих послова у обезбеђивању већег броја жена у сектору безбедности и веома значајне резултате по том питању, па нема разлога да се и у овој области не обезбеде исти резултати.

Потребно је донети акциони план и национану платформу и појачати координацију на свим нивоима, од националног до нивоа локалне самоуправе. Нарочито је истакао значај активности које се предузимају на нивоу локалне самоуправе, као и подршку УНДП у тој области. Такође је нагласио да ће УН кроз СЕЕСАЦ програм наставити рад на унапређењу одрживог развоја и мера заштите од катастрофа.

**Предраг Марић,** начелник Сектора за ванредне ситуације МУП-а Србије истакао је да је у последњих неколико година вишеструко повећен број катастрофа у свету и разарајући ефекат који имају на друштво и околину. Искуство наше земље која се протеклим година суочила са бројним катастрофама које су за последицу имале људске жртве и материјалну штету, потврђује чињеницу да ванредне ситуације угрожавају безбедност и опстанак читавих насеља. Циљ Сектора за ванредне ситуације је да унапреде спремност читаве нације како да превентивно делује на ризике, тако и да одговори на изазове и ублажи последице од различитих ризика и катастрофа.

Овогодишња тема Међународног дана смањења ризика од катастрофа о улози жена и девојака у смањењу ризика од катастрофа још једном нас подсећа да су жене међу најпогођенијим у случају ванредних ситуација, али и да оне прве реагују у циљу збрињавања својих најближих. Неопходно је веће учешће жена у област смањења ризика од катастрофа и то кроз учешће у креирању политика и процесу доношења одлука, како на националном, тако и на локалном плану.

Катастрофе се не могу елиминисати из наших живота, али се њихове последице могу знатно умањити уколико су људи добро информисани и мотивисани културом превенције

 **Наталија Мићуновић, д**иректорка Управе за родну равноправност при Министарству рада, запошљавања и социјалне политике говорила је о стању у области родне равноправности у Републици Србији. Истакла је да иако је доста постигнуто у овој области, резултати ће моћи да буду видљиви тек у дужем периоду континуираног рада. Истакла је значај потребе да се у области смањења ризика од природних катастрофа уведе родна перспектива, као и да је веома важно да се родна равноправност уведе у све политике и све акције. Такође је истакла да је законодавни оквир у овој области релативно заокружен, као и институционални оквир, али примена закона је увек тежи задатак. 2009. године Подсетила је да је Влада Републике Србије усвојила Националну стратегију за побољшање положаја жена и унапређење родне равноправности која обухвата следеће области: равноправност жена у одлучивању, равноправност жена у економском животу, равноправност жена у образовању, заштита здравља жена, заштита жена од насиља и искорењивање стереотипа.

У наставку рада члановима Одбора и учесницима округлог стола представљени су прелиминарини резултати **Студије о родној равноправности у области смањења ризика од катастрофа у Републици Србији**, коју је израдио УНДП, а која има за циљ да повећа капацитете заштите и да пружи корисне препоруке у решавању ових ситуација. Студију је представио саветник за смањење ризика од катастрофа УНДП-а **Сергеј Анагности**.

Он је истакао да је Влада Републике Србије препознала значај смањења ризика од катастрофа. Једна од обавеза Републике Србије коју је преузела потписивањем Хјого оквирног споразума за деловање јесте јачање националне платформе за смањење ризика од катастрофа.Сматра да смо на добром путу да то и остваримо и да се кроз измене и допуне закона које су у децембру прошле године усвојене у Народној скупштини да се Републички штаб за ванредне ситуације на неки начин трансформише у националну платформу за смањење ризика од катастрофа.

У наставку је упознао присутне са конкретним препорукама предвиђеним прелиминарним резултатима Студије. Препоруке су дефинисане према пет стратешких области које помиње Хјого програмски оквир.

Прва стратешка област – треба унети родни аспект у Закон о ванредним ситуацијама и у Националну стратегију заштите и спасавања у ванредним ситуацијама, увести родне статистике у ову област, повећати употребу родно осетљивог језика у професионалној комуникацији.

Друга стратешка област – утврђивање процене и праћење ризика од катастрофа и унапређење раних упозорења. Приликом процене ризика треба уважавати специфичност и рањивост жена, места на којима бораве, различитост њихове мобилности, као и различитост професионалних и породичних обавеза жена и мушкараца.

Трећа стратешка област - коришћење знања, иновација и образовања у циљу изградње културе безбедности и отпорности на свим нивоима – организовати континуирану обуку за припаднике интегрисаног система заштите и спасавања из области родне равноправности, људских права и вештина комуникација; увести област смањења ризика од катастрофа у формалне и неформалне видове образовања, нпр. кроз предмет географија и историја; унапредити област истраживања и увести примере добре праксе.

Четврта стратешка област - смањење фактора ризика. Повећати улогу жена у фази превенције укључивањем научница и стручњакиња из релевантних области (шумарство, метеорологија, климатске промене, пољопривреда, здравство и др.) .

Последња стратешка област је побољшање припремљености на катастрофе ради ефикасног и хитног реаговања на свим нивоима. С тим у вези, треба припремити адекватан смештај за оба пола, како за припаднике спасилачких јединица, тако и евакуисаног становништва; треба имати у виду повећану одговорност васпитачица у вртићима, наставница у школама, медицинских сестара и лекарки, имајући у виду да на овим пословима преовладава женска радна снага; промовисати улогу жене у оперативним задацима и активностима.

У дискусији која је уследила истакнута је важност интеграције жена у све фазе и области смањења ризика од катастрофа.

**Драган Кнежевић** из Управе за родну равноправност предложио је да се у Студију дода још једна препорука која се односи на родно буџетирање, односно израда буџета који су родно сензитивни. Сматра да би се и у овој области требали применити механизми који су установљени у једној другој области, а то је област оружаних сукоба и то кроз примену Акционог плана за спровођење Резолуције 1325 Савета безбедности Уједињених нација која се односи на жене, мир и безбедност.

**Срђан Шајн**, члан Одбора за људска и мањинска права и равноправност полова, указао је на нарочито тежак положај жена Ромкиња у случају природних катастрофа. Такође је истакао да се негде око 200 државних службеника бави овим питањима, а нема ни једне Ромкиње, односно само један Ром. Свесни смо тога да су Роми ниско образовани и да ту мора да се мења свест под утицајем саме националне заједнице, али значајну улогу треба да има и Управа за родну равноправност. Предлаже да се приликом разматрања Закона о буџету одреде средства којима би се подстакао рад мрежа мањинских група како би се они оснажили, заједно са средствима УНДП и других организација које се баве овим питањима.

**Биљана Стојковић** из Министарства одбране указала је да још увек немамо механизам надзорног тела у Народној скупштини и позива да се што пре то тело формира. Сматра да су прелиминарни резултати Студије квалитетни, нарочито у делу препорука. Сматра да она треба да садржи и елементе који би се односили и на Министарство одбране. Недостају нам дубинске анализе, кокус групе, које би нас приближиле потребама жена и девојчица. Стога мисли да ова Студија на неки начин отвара расправу о овом проблему, а да у наредном периоду треба урадити истраживање.

**Биљана Јовановић Илић** из Министарства природних ресурса, рударства и просторног планирања, сматра да је у циљу уношења родне равноправности у све сегменте цивилног друштва изузетно важна међусекторска координација и размена информација у вези са програмима и пројектима, укључујући и невладин сектор. У Студији би волела да види дистинкцију између жена и девојчица јер су девојчице, односно деца на другачији начин угрожена и зато треба да буду и другачије заштићена.

**Биљана Стојановић Плавшић** је упутила критику Влади јер сматра да Влада треба да нађе времена за дијалог са Народном скупштином. Волела би да на оваквим скуповима чује конкретне примере и да би било добро да су овде присутне жене, било као жртве катастрофа, било на позицији актерки које су помагале у катастрофама. Жели да похвали Сектор за ванредне ситуације на досадашњем раду, али хтела је да пита жене представнице тог Сектора какво је њихово искуство и виђење улоге жена у овој области.

**Снежана Нововић** из Министарства унутрашњих послова, Управе за образовање указала је на регионално истраживање чији резултати показују да је један од три најчешћих мотива жена које улазе у полицију управо потреба да се помаже другима. Тај мотив треба да се искористи нарочито када је реч о улози жена у смањењу ризика од природних катастрофа.

**Иван Барас**, помоћник начелника Сектора за ванредне ситуације указао је на активности Сектора које су у припреми или реализацији. Слаже се да деца као посебно рањива група треба да буду на посебан начин заштићена и у том смислу постоји координација са Министарством просвете. У сарадњи са Мисијом ОЕБС-а урађен је Породични приручник о понашању у случају ванредних ситуација.

**Председник Одбора** је, закључујући седницу Одбора, истакао да ће Одбор пратити стање у овој области и уско сарађивати пре свега са Министарством унутрашњих послова.

Седница је закључена у 13 часова.

СЕКРЕТАР ОДБОРА ПРЕДСЕДНИК ОДБОРА

 Рајка Вукомановић Мехо Омеровић